Euroopa Liidu Teataja L 225 , 09/09/2003 Lk 0003 - 0004



Komisjoni määrus (EÜ) nr 1577/2003, 8. september 2003, millega kehtestatakse erand nõukogu määrusest (EÜ) nr 1251/1999 seoses pindalatoetustega teatavatele põllukultuuridele ja maa tootmisest kõrvaldamise toetustega ühenduse teatavate piirkondade tootjatele turustusaastal 2003/2004 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1251/1999, millega kehtestatakse teatavate põllukultuuride tootjatele toetussüsteem, [1] viimati muudetud määrusega (EÜ) nr 1038/2001, [2] eriti selle artikli 9 teise lõigu neljandat taanet, ning arvestades järgmist: (1) Määruse (EÜ) nr 1251/1999 artikli 8 lõikes 1 sätestatakse, et pindalatoetusi makstakse alates lõikusele järgnevast 16. novembrist. (2) Äärmuslikud ilmastikuolud on 2003. aastal kahjustanud teatavaid ühenduse piirkondi, põhjustades erakordselt madala keskmise saagi. (3) Mõned tootjad on selle tulemusena tõsistes rahalistes raskustes. (4) Pidades silmas olukorda teatavates ühenduse piirkondades ja eelarveseisundit, tuleks asjaomastel liikmesriikidel alates 16. oktoobrist 2003 lubada maksta turustusaasta 2003/2004 kohta kuni 50 % ulatuses ette põllukultuuride pindalatoetuseid ja maa tootmisest kõrvaldamise toetuseid. (5) Võetavate meetmete kiireloomulisust silmas pidades tuleks sätestada käesoleva määruse viivitamatu jõustumine. (6) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Erandina määruse (EÜ) nr 1251/1999 artikli 8 lõikest 1 võib lisas loetletud liikmesriikide või piirkondade tootjatele alates 16. oktoobrist 2003. aastal maksta ette kuni 50 % põllukultuuride pindalatoetusest ja kuni 50 % maa tootmisest kõrvaldamise toetusest turustusaasta 2003/2004 kohta. 2. Lõikes 1 osutatud ettemakseid võib teha üksnes juhul, kui asjaomane tootja leitakse maksekuupäeval olevat abikõlblik. 3. Käesoleva artikli lõikes 1 sätestatud ettemakse saanud tootjate lõpliku pindalatoetuse arvutamisel võtavad pädevad asutused arvesse: a) tootja abikõlbliku ala mis tahes vähenemist; b) kõiki käesoleva määruse alusel tehtud ettemakseid. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. september 2003 Komisjoni nimel komisjoni liige Franz Fischler [1] EÜT L 160, 26.6.1999, lk 12. [2] EÜT L 145, 31.5.2001, lk 16. -------------------------------------------------- LISA Prantsusmaa: Asjaomased departemangud 01 AIN 03 ALLIER 04 ALPES-DE-HAUTE-PROVENCE 05 HAUTES-ALPES 07 ARDÈCHE 09 ARIÈGE 11 AUDE 12 AVEYRON 13 BOUCHES-DU-RHÔNE 15 CANTAL 16 CHARENTE 17 CHARENTE-MARITIME 18 CHER 19 CORRÈZE 21 CÔTE-D'OR 23 CREUSE 24 DORDOGNE 25 DOUBS 26 DRÔME 28 EURE-ET-LOIRE 30 GARD 31 HAUTE-GARONNE 32 GERS 36 INDRE 37 INDRE-ET-LOIRE 38 ISÈRE 39 JURA 40 LANDES 41 LOIR-ET-CHER 42 LOIRE 43 HAUTE-LOIRE 44 LOIRE-ATLANTIQUE 45 LOIRET 46 LOT 47 LOT-ET-GARONNE 48 LOZÈRE 49 MAINE-ET-LOIRE 52 HAUTE-MARNE 54 MEURTHE-ET-MOSELLE 55 MEUSE 57 MOSELLE 58 NIÈVRE 63 PUY-DE-DÔME 64 PYRÉNÉES-ATLANTIQUES 65 HAUTES-PYRÉNÉES 67 BAS-RHIN 68 HAUT-RHIN 69 RHÔNE 70 HAUTE-SAÔNE 71 SAÔNE-ET-LOIRE 73 SAVOIE 74 HAUTE-SAVOIE 79 DEUX-SÈVRES 81 TARN 82 TARN-ET-GARONNE 83 VAR 84 VAUCLUSE 85 VENDÉE 86 VIENNE 87 HAUTE-VIENNE 88 VOSGES 89 YONNE 90 TERRITOIRE DE BELFORT Kogu Itaalia, Madalmaad, Portugal, Saksamaa ja Hispaania --------------------------------------------------